**HALLITUKSEN KOKOUS**

**Aika:** Tiistai 26.3.2020 klo 16 Microsoft Teams

**Paikalla**: Heidi Yli-Mäenpää, Jouni Kovanen, Marko Koskelo, Essi Taivaloja, Vertti Heinonen, Olli Teppinen, Charlotta Kiuru, Susanna Leppälä, Alma Laukkanen.

Asialista

1. Kokouksen avaus
2. Laillisuuden ja päätösvaltaisuuden toteaminen
3. Esityslistan hyväksyminen kokouksen työjärjestykseksi
4. Puhe- ja läsnäolo-oikeuden myöntäminen hallituksen ulkopuolisille jäsenille
5. Ääntenlaskijoiden ja pöytäkirjantarkastajien valinta
6. Oppilaitospastorin tervehdys
7. Ilmoitusasiat
8. Fideksen NAVI-edustajan valinta
9. Fideksen edustus Teologian opiskelijoiden soveltuvuustutkimuksen seurantaryhmässä
10. Fideksen edustus AKI-liitossa
11. Haalarinkastajaiset
12. Etävuosijuhlien tilannekatsaus
13. IKTS:n tilanne
14. Fideksen uudet nettisivut
15. Kevätkokouksen päivämäärä
16. Muut esille tulevat asiat
17. Seuraavan kokouksen ajankohta
18. Kokouksen päättäminen

**ESITYSLISTA**

1. **Kokouksen avaus**

Puheenjohtaja avasi kokouksen klo 16.04.

1. **Laillisuuden ja päätösvaltaisuuden toteaminen**

**Esitys:** Todetaan kokous laillisesti koolle kutsutuksi ja päätösvaltaiseksi.

**Päätös:** Esityksen mukaan.

1. **Esityslistan hyväksyminen kokouksen työjärjestykseksi**

**Esitys:** Hyväksytään esityslista kokouksen työjärjestykseksi muutoksineen. Lisätään kohta 4. puhe- ja läsnäolo-oikeuden myöntäminen hallituksen ulkopuolisille jäsenille.

**Päätös:** Esityksen mukaan.

1. **Puhe- ja läsnäolo-oikeuden myöntäminen hallituksen ulkopuolisille jäsenille**

**Esitys:** Myönnetään Alma Laukkaselle puhe- ja läsnäolo-oikeus.

**Päätös:** Esityksen mukaan.

1. **Pöytäkirjantarkastajien ja ääntenlaskijoiden valinta**

**Asia:** Valitaan kokoukselle kaksi pöytäkirjantarkastajaa ja ääntenlaskijaa**.**

**Esitys:** Esitetään pöytäkirjantarkastajiksi ja ääntenlaskijoiksi: Susanna Leppälä ja Vertti Heinonen.

**Päätös:** Esityksen mukaan.

1. **Oppilaitospastorin tervehdys**

**Asia:** Kampuspastori Tiina Belovin tervehdys

**Esitys:** Tiina Belovin tervehdys suoritetaan puhelimen välityksellä. Tiina kertoo lyhyesti työnkuvansa. Yhteistyö seurakunnan ja teologisen osaston kanssa koetaan vahvaksi. Pohdittiin kirkkokahvi-hetkiä etänä, Tiina kehotti olemaan yhteydessä Markku Fräntilään.

**Päätös:** Merkitään tiedoksi.

1. **Ilmoitusasiat**

**Asia:** Hallituksen jäsenet ilmoittavat toimialansa kuulumiset koko hallituksen tietoon.

**Esitys:**

Jouni: Kiirettä on pitänyt. Olen kokoustanut Ilkan kanssa ja keskustellut monistakin eri aiheista hänen kanssaan. Muuten olen hoitanut kouluhommia ja työasioista. Vähän meinaan väsyä välillä, mut eiköhän se siitä.

Heidi: Nettisivuja aika ajoin katellut sekä uusia että vanhoja.

Essi: Vuonna 2018 kadonnut spirituaaliteettivastaavan kansio palautui minulle, olen päivitellyt sitä ajan tasalle. Tiistaihartaudet jatkuvat Facebookissa. Olin mukana palaverissa 8.3. Tiina Belovin ja Katri Vilenin kanssa, aiheena Genesis-kappelin Facebook-sivut. Keskustelussa nousi esiin myös Fideksen ja Joensuun seurakuntayhtymän yhteistyösopimus, sen päivitys olisi edessä, kunhan korona hellittää. IKTS-suunnittelu käynnistetty. Vuju-jumalanpalvelus 23.4., saarnaaja puuttuu mikä vähän stressaa.

Olli: Ei liikuntaa sykkeen puolelta. Fideksen puolesta liikuntaa mietitään, hyvät kelit ulkoiluun. Muuten on ollut kiireistä ja ihan jees.

Susanna: Odottelen edelleen virallista pääsyä Fideksen tilitietoihin. Pankkitunnukset olen saanut. Haalaritilaus on ilmeisesti tullut ja lasku maksettu. Jäsenrekisterin ylläpitoa opettelen. IKTS-asian tiimoilta kokoustettiin jokin aika sitten: viime vuoden TEKO-hakemus on lähetetty, rahoja odotellaan ja nyt mietitään, mitä tehdään seuraavan seminaarin ja sen avustushakemuksen kanssa. Haalarimerkkien etämyyntiä järjestöpäivillä ajatuksena heitetty ilmoille - kehittämisen arvoinen idea, jossa voin olla mukana rahaliikenteen osalta (mikäli mulla on pääsy tilille siihen mennessä). Muutenkin olisi intoa olla ideoimassa (ja toteuttamassa) etäajan toimintaa Fidekselle, jos saan kavereita siihen mukaan! Muuten elämässä opinto- ja työkiireitä, niin järjestöhommat ovat toistaiseksi olleet ajankäytöllisesti minimissä.

Vertti: Kandin vääntöä. Sähköpostia paljon vastaillut ja katsellut. Kokouksesta ajattelin taas tehdä instapostauksen, jossa läpikäydään kokouksessa tärkeimmät pohditut asiat.

Charlotta: Mitään ei tarjota.

Marko: Oman elämän haasteet. Opiskelijat olleet yhteydessä kurssisuoritusten takia. Kouken kokous 17.03. tukitoimet graduseminaareissa. 14.04. seuraava Kouken kokous. Opiskelijat pyytäneet, että luentotallenteet olisivat itsestään selvyys – on osaston tietoudessa. 04.05. palautepäivä, opiskelijoiden tyytyväisyys teologian opintoihin. 29.04. teologian työelämä.

Alma: Haikea fiilis. Innoissaan oottaa haalareita.

**Päätös:** Merkitään tiedoksi.

1. **Fideksen NAVI-edustajan valinta**

**Asia**: Fideksen uuden NAVI-edustajan valinta. Toimesta on jo aiemmin järjestetty avoin haku, jota jatkettiin 12.3 saakka, koska hakijoita ei ensimmäisellä kerralla ollut.

**Esitys**: Hakijoita ei ole tullut yhtään. Susanna Leppälä esittää Alma Laukkasta – ei ole käytettävissä. Vertti Heinonen esittää Susanna Leppälää – ei ole käytettävissä. Kysytään Saara Alamäeltä, pärjääkö hän yksin NAVI-edustajana. Katsotaan mahdollisesti syksyllä uudelleen.

**Päätös:** Esityksen mukaan.

1. **Fideksen edustus Teologian opiskelijoiden soveltuvuustutkimuksen ryhmässä**

**Asia**: Fideksen edustajan valinta Teologian opiskelijoiden soveltuvuustutkimuksen seurantaryhmään**.** Toimesta on järjestetty avoin haku, jota jatkettiin 12.3 saakka, koska hakijoita ei ensimmäisellä kerralla ollut.

**Esitys**: Hakijoita yksi: Susanna Leppälä. Hallitus valitsee Susanna Leppälän Teologian opiskelijoiden soveltuvuustutkimuksen ryhmään.

**Päätös:** Esityksen mukaan.

1. **Fideksen edustus AKI-liitossa**

**Asia:** Fideksellä on tällä hetkellä yksi opiskelijaedustaja AKI-liitossa, Salla Natunen. Fides tarvitsee myös toisen edustajan, jonka lähtökohtaisesti toivotaan olevan hallituksen jäsen yhteistyön vuoksi.

**Esitys:** Heidi Yli-Mäenpää esittää Vertti Heinosta – on käytettävissä. Hallitus valitsee yksimielisesti Vertti Heinonen AKI-liiton opiskelijaedustajaksi.

**Päätös:** Esityksen mukaan.

1. **Haalarinkastajaiset**

**Asia:** Tämän lukuvuoden fuksien haalarit ovat saapuneet ja heiltä on tullut toiveita ja kyselyä haalariseremonia kohtaan. Avataan yleinen keskustelu aiheesta ja ideoista, kuinka kastajaiset voitaisiin järjestää rajoitusten puitteissa ja milloin.

**Esitys:** Haalareita 33 kappaletta, pohditaan ennakkoon haalareiden jakamista. Etätapahtuma, kastevideo haalareiden kastamisesta (suihku, järvi yms.) sekä valan lausuminen, fukseilla mahdollista järjestää jotain etäohjelmaa. Perustetaan työryhmä haalarinkastajaisille.

**Päätös:** Esityksen mukaan.

1. **Etävuosijuhlien tilannekatsaus**

**Asia:** Tarkastellaan, mikä on tämän hetkinen tilanne etävuosijuhlien järjestämisessä. Mitä on jo hoidettu, mitä pitää vielä tehdä ja kuka ottaa mistäkin vastuun.

**Esitys:** Saarnaaja puuttuu. Osasto on tietoinen päivästä. Yhteinen maljan nosto, Fidekselle. Aikataulu: klo 11:00 sanajumalanpalvelus, klo 13:00 muu ohjelma (osaston, Pistiksen, KTS, Idän viisaat, TYT, TSF, AKI-liitto, ISYY terveiset) yhteistä pelailua – teologinen tietovisa. Jäsenistölle tiedoksi ajankohta 23.04. (save the date). #fides24 Tehdään WhatsApp -ryhmä työryhmälle.

**Päätös:** Esityksen mukaan.

1. **IKTS:n tilanne**

**Asia:** Viime kokouksessa päätettiin, että tässä kokouksessa käsitellään IKTS:n tulevaisuutta ja mahdollisia muutoksia sen toteutustavassa ja laajuudessa.

**Esitys:** Kyllä pidetään IKTS webinaarina marraskuun vko 44 (1.–5.11.) alkuun ja teemana ”Viestintä”. Puhujia mietitty. Soveltavienopintojen lehtori Suvi Saarelainen mukana toteuttamassa. TEKO-hakemus lähetettävänä ennen toukokuuta. Instagramiin mainostusta: historian katsaus ja lisäkäsien hankintaa.

**Päätös:** Esityksen mukaan.

Charlotta Kiuru poistui klo 17.53.

1. **Fideksen uudet nettisivut**

**Asia:** Sihteeri esitteli viime kokouksen päätteeksi suunnittelemiaan uusia nettisivuja Fidekselle. Käydään läpi nettisivujen tämän hetkinen tilanne ja keskustellaan mahdollisesta käyttöönotto ajasta.

**Esitys:** Ehdotetaan julkaisuajankohdaksi 23.04. vuosijuhlien yhteydessä.

**Päätös:** Ehdotuksen mukaan.

Alma Laukkanen poistui klo 18.09.

1. **Kevätkokouksen päivämäärä**

**Asia**: Päätetään kevätkokouksen ajankohta

**Esitys**: Ehdotetaan kevätkokouksen ajankohdaksi vko 15, torstai 15.04. klo 17.00. Ennakkoon varmistetaan mahdollinen äänestys. Tapahtumavastaavan, juhlavastaavan ja varajäsenen mahdollinen rekrytointi. Viikkoa ennen kevätkokouksen koolle kutsuminen.

**Päätös**: Esityksen mukaan.

1. **Muut esille tulevat asiat**

Isyy järjestöpäivät huhtikuussa.

Vappuradio huhtikuun lopusta – toukokuun alkuun.

Podcast projekti ei ole edennyt.

KAHOOT (Arttu ja Vertti) tai joku peli-ilta.

Warjoviisut.

Striimauskoulutus vois mahdollisesti yliopiston puolelta.

1. **Seuraavan kokouksen ajankohta**

Päätetään Doodlessa.

1. **Kokouksen päättäminen**

Puheenjohtaja päätti kokouksen klo 18.35.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sihteeri, Heidi Yli-Mäenpää Puheenjohtaja, Jouni Kovanen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pöytäkirjantarkastaja, Susanna Leppälä. Pöytäkirjantarkastaja, Vertti Heinonen